SET รูด 11 จุด รับปัจจัยลบ 2 เด้ง “ดาวโจนส์” ดิ่ง 600 จุด-ราคาน้ำมันร่วงยาว 11 วันติด
SET รูด 11 จุด รับปัจจัยลบ 2 เด้ง "ดาวโจนส์" ดิ่ง 600 จุด-ราคาน้ำมันร่วงยาว 11 วันติด โดยล่าสุด ณ เวลา 10.03 น. อยู่ที่ 1,643.53 จุด ลบ 11.32 จุด หรือ 0.68% สูงสุดที่ 1,647.19 จุด ต่ำสุดที่ 1,643.21 จุด มูลค่าการซื้อขาย 2.8 พันล้านบาท
13 พ.ย. 2561

ดัชนีตลาดหุ้นไทย ณ เวลา 10.03 น. อยู่ที่ 1,643.53 จุด ลบ 11.32 จุด หรือ 0.68% สูงสุดที่ 1,647.19 จุด ต่ำสุดที่ 1,643.21 จุด มูลค่าการซื้อขาย 2.8 พันล้านบาท
10 หุ้นกดดัชนี

ด้านนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะปรับตัวลงตามตลาดหุ้นทั่วโลก โดยตลาดหุ้นในภูมิภาคเอเชียเข้านี้ต่างปรับตัวลงถ้วนหน้า ตามดัชนีหุ้นดาวโจนส์ที่ร่วงลงไปถึง 600 จุดเมื่อคืนนี้ หลังจากบริษัท ลูเมนตัม โฮลดิ้งส์ ซึ่งเป็นผู้ผลิตเลเซอร์จับภาพ 3 มิติในฟีเจอร์ faceID ที่ใช้ผลิต iPhone ปรับลดประมาณผลประกอบการจากการลดคำสั่งซื้อของลูกค้ารายใหญ่ ส่งผลให้หุ้นแอปเปิลลงไป 5% และยังมีการคาดการณ์ยอดขายของ iPhone XR จะลดลงด้วย
นอกจากนี้ ราคาน้ำมันปรับตัวลง 11 วันติดต่อกัน โดยล่าสุดสัญญาน้ำมันดิบ WTI ได้หลุดระดับ 60 เหรียญสหรัฐ/บาร์เรลไปล้ว โดยมองกันว่าราคาน้ำมันปรับลงเป็นผลจากเศรษฐกิจโลกชะลอตัว และซาอุดิอาระเบียก็ออกมาระบุว่าจะรักษาเสถียรภาพการผลิตน้ำมัน ทำให้ราคาน้ำมันปรับตัวลงต่อ และเช้านี้น้ำมันฟิวเจอร์สก็ปรับตัวลงด้วย
อย่างไรก็ดี พรุ่งนี้ให้ติดตาม MSCI ประกาศการทบทวนน้ำหนักการลงทุน และติดตามการประชุมคณะกรรมการนโยบายการเงิน (กนง.) วันที่ 14 พ.ย.คาดว่าจะคงอัตราดอกเบี้ยนโยบาย รวมถึงการทยอยประกาศผลประกอบการของบริษัทจดทะเบียนงวดไตรมาส 3/61 ในช่วงโค้งสุดท้าย
พร้อมให้แนวรับ 1,633 จุด ส่วนแนวต้าน 1,650 จุด